Mesto Dolný Kubín v zmysle § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a v zmysle § 28 ods. 5, 6 a 7, § 49 ods. 4, 5 a 6, § 114 ods. 6 a 7, § 116 ods. 6, 7 a 8 a § 140 ods. 10 a 11 zákona č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov (ďalej len „školský zákon“) vydáva toto všeobecne záväzné nariadenie o určení výšky príspevku zákonného zástupcu dieťaťa/žiaka v školách a školských zariadeniach v zriaďovateľskej pôsobnosti Mesta Dolný Kubín.

Čl. 1

Úvodné ustanovenia

1. Toto všeobecne záväzné nariadenie (ďalej len „VZN“) určuje:
   1. výšku a splatnosť mesačného príspevku zákonného zástupcu na čiastočnú úhradu výdavkov za pobyt dieťaťa v materskej škole (ďalej len „MŠ“),
   2. výšku a splatnosť mesačného príspevku na čiastočnú úhradu výdavkov na štúdium v základnej umeleckej škole (ďalej len „ZUŠ“),
   3. výšku a splatnosť mesačného príspevku na čiastočnú úhradu nákladov na činnosti školského klubu detí (ďalej len „ŠKD“),
   4. výšku a splatnosť mesačného príspevku na čiastočnú úhradu nákladov na činnosti centra voľného času (ďalej len „CVČ“),
   5. výšku a splatnosť príspevku na čiastočnú úhradu nákladov, výšku príspevku na režijné náklady a podmienky úhrady v školskej jedálni (ďalej len „ŠJ“),

v zriaďovateľskej pôsobnosti Mesta Dolný Kubín (ďalej len „mesto“).

Čl. 2

MŠ

1. Mesačný príspevok zákonného zástupcu na čiastočnú úhradu výdavkov za pobyt dieťaťa v MŠ je **25,00 €** mesačne za jedno dieťa.
2. Mesačný príspevok zákonného zástupcu na čiastočnú úhradu výdavkov za pobyt dieťaťa v MŠ sa neuhrádza za dieťa, ktoré spĺňa podmienky uvedené v § 28 ods. 6 školského zákona.
3. Mesačný príspevok zákonného zástupcu sa odpúšťa v mesiaci, v ktorom dieťa nenavštívilo MŠ ani jediný raz v mesiaci.
4. Zákonný zástupca dieťaťa uhrádza len pomernú časť určeného mesačného príspevku zákonného zástupcu na čiastočnú úhradu výdavkov za pobyt dieťaťa v MŠ v prípade, ak bola prerušená prevádzka MŠ zapríčinená zriaďovateľom alebo inými závažnými dôvodmi na základe rozhodnutia orgánov verejnej moci.
5. Mesačný príspevok zákonného zástupcu na čiastočnú úhradu výdavkov za pobyt dieťaťa v MŠ sa v mesiacoch júl a august zvyšuje na **50,00** **€** mesačne za jedno dieťa.
6. Mesačný príspevok zákonného zástupcu na čiastočnú úhradu výdavkov za pobyt dieťaťa v MŠ sa uhrádza mesačne vopred, najneskôr do 10. dňa kalendárneho mesiaca, ktorý predchádza kalendárnemu mesiacu, za ktorý sa príspevok uhrádza.

Čl. 3

ZUŠ

1. Výška mesačného príspevku na čiastočnú úhradu výdavkov na štúdium v ZUŠ je pre zákonných zástupcov žiakov, resp. dospelé osoby do 25 rokov, ktorí odovzdali ZUŠ čestné vyhlásenie pre zber údajov[[1]](#footnote-1) t.j. do štatistického výkazu najneskôr do 14.09., stanovená nasledovne:
   1. v prípravnom štúdiu: individuálne a skupinové vyučovanie: **8,00 €**
   2. v základnom a rozširujúcom štúdiu (I. a II. stupeň):
   3. individuálne vyučovanie: **12,00 €**
   4. skupinové vyučovanie: **8,00 €**
   5. zborový spev: **4,00 €**
2. štúdium 2. a ďalšieho predmetu v individuálnom vyučovaní: **100,00 €**
3. štúdium 2. a ďalšieho odboru v skupinovom vyučovaní: **50,00**
4. štúdium voliteľného predmetu v individuálnom vyučovaní: **30,00 €**
5. Ak zákonný zástupca žiaka, resp. dospelá osoba do 25 rokov neodovzdá ZUŠ čestné vyhlásenie pre zber údajov[[2]](#footnote-2) t.j. do štatistického výkazu najneskôr do 14.09. a žiak/dospelá osoba je zaradený/á u iného poskytovateľa umeleckého vzdelania, zákonný zástupca žiaka, resp. dospelá osoba prispieva mesačne sumou:
6. individuálne vyučovanie: **100,00 €**
7. skupinové vyučovanie: **50,00 €**
8. Výška mesačného príspevku na čiastočnú úhradu výdavkov na štúdium v ZUŠ je v štúdiu dospelých osôb nad 25 rokov:
   1. individuálne vyučovanie: **100,00 €**
   2. skupinové vyučovanie: **50,00 €**
9. Mesačný príspevok na čiastočnú úhradu výdavkov na štúdium v ZUŠ sa uhrádza najneskôr do 15.10. za kalendárne mesiace september až december príslušného kalendárneho roka a najneskôr do 15.02. za kalendárne mesiace január až jún príslušného kalendárneho roka.
10. Príspevok na čiastočnú úhradu výdavkov na štúdium v základných umeleckých školách sa neuhrádza, ak plnoletý žiak alebo zákonný zástupca neplnoletého žiaka o to písomne požiada a je členom domácnosti, ktorej sa poskytuje pomoc v hmotnej núdzi podľa osobitného predpisu. Odpustenie príspevku podľa prvej vety sa vzťahuje iba na štúdium jedného umeleckého odboru. Podmienkou na odpustenie príspevku je predloženie písomnej žiadosti spolu s príslušnými dokladmi príslušnej ZUŠ a platí od momentu doručenia úplnej žiadosti príslušnej ZUŠ.

Čl. 4

ŠKD

1. Zákonný zástupca uhrádza mesačný príspevok na čiastočnú úhradu nákladov na činnosti ŠKD:
   1. ŠKD pri ZŠ Janka Matúšku, Kohútov sad 4, Dolný Kubín: **15,00 €**
   2. ŠKD pri ZŠ Martina Kukučína, SNP 1199/36, Dolný Kubín: **15,00 €**
   3. ŠKD pri ZŠ Petra Škrabáka, M. Hattalu 2151, Dolný Kubín: **15,00 €**
   4. ŠKD pri ZŠ s MŠ, Komenského 279/32, Dolný Kubín: **10,00 €**
2. Mesačný príspevok na čiastočnú úhradu nákladov na činnosti ŠKD sa uhrádza mesačne vopred, najneskôr do 20. dňa kalendárneho mesiaca, ktorý predchádza kalendárnemu mesiacu, za ktorý sa príspevok uhrádza.
3. Mesačný príspevok na čiastočnú úhradu nákladov na činnosti ŠKD sa odpúšťa v mesiaci, v ktorom dieťa nenavštívilo ŠKD ani jediný raz v mesiaci.
4. Zákonný zástupca žiaka uhrádza len pomernú časť určeného mesačného príspevku zákonného zástupcu na čiastočnú úhradu nákladov na činnosti ŠKD v prípade, ak bola prerušená prevádzka ŠKD zapríčinená zriaďovateľom alebo inými závažnými dôvodmi na základe rozhodnutia orgánov verejnej moci.
5. Príspevok na čiastočnú úhradu nákladov na činnosť ŠKD sa neuhrádza, ak o to zákonný zástupca požiada a je členom domácnosti, ktorej sa poskytuje pomoc v hmotnej núdzi podľa osobitného predpisu. Podmienkou na odpustenie príspevku je predloženie písomnej žiadosti spolu s príslušnými dokladmi príslušnej škole a platí od momentu doručenia úplnej žiadosti príslušnej škole.

Čl. 5

CVČ

1. Mesačný príspevok na čiastočnú úhradu nákladov na činnosti CVČ uhrádza zákonný zástupca:
   1. na dieťa od 5 rokov veku do dovŕšenia 15 rokov veku s trvalým pobytom na území mesta, pričom je dieťa prihlásené na jednu záujmovú činnosť: **5,00 €**
   2. na dieťa od 5 rokov veku do dovŕšenia 15 rokov veku s trvalým pobytom na území mesta za každú ďalšiu záujmovú činnosť: **5,00 €**
   3. na dieťa od 5 rokov veku do dovŕšenia 15 rokov veku bez trvalého pobytom na území mesta, pričom je dieťa prihlásené na jednu záujmovú činnosť: **9,00 €**
2. na dieťa od 5 rokov veku do dovŕšenia 15 rokov veku bez trvalého pobytu na území mesta za každú ďalšiu záujmovú činnosť: **9,00 €**
3. na dieťa od 15 rokov veku do dovŕšenia 18 rokov veku, pričom je dieťa prihlásené na jednu záujmovú činnosť: **9,00 €**
4. na dieťa od 15 rokov veku do dovŕšenia 18 rokov veku, za každú ďalšiu záujmovú činnosť: **9,00 €**
5. Mesačný príspevok na čiastočnú úhradu nákladov na činnosti CVČ sa uhrádza mesačne vopred, najneskôr do 20. dňa kalendárneho mesiaca, ktorý predchádza kalendárnemu mesiacu za ktorý sa príspevok uhrádza.
6. Mesačný príspevok na čiastočnú úhradu nákladov na činnosť CVČ sa odpúšťa v mesiaci, v ktorom žiak nenavštívil CVČ ani jediný raz v mesiaci.
7. Príspevok na čiastočnú úhradu nákladov na činnosť CVČ sa neuhrádza, ak o to zákonný zástupca neplnoletého žiaka alebo plnoletý žiak písomne požiada a je členom domácnosti, ktorej sa poskytuje pomoc v hmotnej núdzi podľa osobitného predpisu. Podmienkou na odpustenie príspevku je predloženie písomnej žiadosti spolu s príslušnými dokladmi príslušnému CVČ a platí od momentu doručenia úplnej žiadosti príslušnému CVČ.

Čl. 6

ŠJ

1. ŠJ poskytuje stravovanie deťom/žiakom za príspevok na čiastočnú úhradu nákladov v ŠJ, ktoré uhrádza zákonný zástupca dieťaťa/žiaka vo výške nákladov na nákup potravín podľa vekových kategórií stravníkov v nadväznosti na odporúčané výživové dávky v súlade s 3. finančným pásmom na nákup potravín vydaných Ministerstvom školstva, vedy, výskumu a športu SR na jedno jedlo podľa vekových kategórií stravníkov. Zákonný zástupca dieťaťa/žiaka prispieva aj na úhradu režijných nákladov v ŠJ.
2. Príspevok na čiastočnú úhradu nákladov v ŠJ a príspevok na režijné náklady v ŠJ je:

|  |  |  |  |  |  |
| --- | --- | --- | --- | --- | --- |
| **P. č.** | **Kategória** |  | **Stravná**  **jednotka** | **Spolu** | **Režijné**  **náklady**  (hradí zákonný zástupca) |
| 1. | MŠ stravníci od 2 do 6 rokov | desiata | 0,50 € | 2,10 € | 8 \* |
| obed | 1,20 € |
| olovrant | 0,40 € |
| 2. | ZŠ žiaci 1.- 4. ročníka | obed | 1,70 €  1,21€ | 1,70 €  1,21 € | 12€ \* |
| 3. | ZŠ žiaci 5.- 9. ročníka | obed | 1,90 € | 1,90 € | 12€\* |
| 4. | ZŠ žiaci 5.- 9. ročníka športových tried | obed | 2,20 € | 2,20 € | 12€\* |
| 5. | ZŠ doplnkové stravovanie žiaci | desiata | 0,75 € | 0,75 € | 0 €\* |
| 6. | Zamestnanci škôl a školských zariadení | obed | 2,40 € | 2,40 € | Určí sa interným predpisom školy alebo školského zariadenia |
| 7. | Iné fyzické osoby so súhlasom príslušného RÚVZ | obed | 2,40 € | 2,40 € | Určí sa interným predpisom školy alebo školského zariadenia |

\*paušálny mesačný príspevok

1. Zákonný zástupca dieťaťa v MŠ uhrádza paušálny príspevok na režijné náklady v **ŠJ 8,00** **€** na jedného stravníka mesačne.
2. Zákonný zástupca žiaka ZŠ uhrádza paušálny príspevok na režijné náklady v ŠJ **12,00 €** na jedného stravníka mesačne.
3. Príspevok na režijné náklady v ŠJ sa neuhrádza za dieťa/žiaka, ktorému v príslušnom kalendárnom mesiaci nebolo poskytnuté ani jedno hlavné jedlo.
4. Zákonný zástupca dieťaťa/žiaka uhrádza len pomernú časť určeného paušálneho príspevku na režijné náklady v ŠJ v prípade, ak bola prerušená prevádzka ŠJ zapríčinená zriaďovateľom alebo inými závažnými dôvodmi na základe rozhodnutia orgánov verejnej moci.
5. Príspevok na čiastočnú úhradu nákladov v ŠJ a príspevok na režijné náklady v ŠJ zákonného zástupcu dieťaťa/žiaka sa zníži o výšku dotácie poskytnutú podľa osobitného predpisu[[3]](#footnote-3).
6. Príspevok na čiastočnú úhradu nákladov v ŠJ a príspevok na režijné náklady v ŠJ sa uhrádza bezhotovostnou formou vopred, najneskôr do 25. dňa kalendárneho mesiaca, ktorý predchádza kalendárnemu mesiacu, za ktorý sa daný príspevok uhrádza.
7. Príspevok na režijné náklady v ŠJ sa neuhrádza, ak plnoletý žiak alebo zákonný zástupca neplnoletého žiaka o to písomne požiada a je členom domácnosti, ktorej sa poskytuje pomoc v hmotnej núdzi podľa osobitného predpisu. Podmienkou na odpustenie príspevku je predloženie písomnej žiadosti spolu s príslušnými dokladmi príslušnej škole a platí od momentu doručenia úplnej žiadosti príslušnej škole.
8. Príspevok na režijné náklady v ŠJ sa uhrádza aj v prípade, že škola síce neposkytuje stravu stravníkovi, ale poskytujeme mu servis v súvislosti s podávaním diétneho stravovania.
9. Dospelý stravník uhrádza za jedno hlavné jedlo príspevok na čiastočnú úhradu nákladov v ŠJ vo výške nákladov na nákup potravín a príspevok na režijné náklady v ŠJ, ktoré určí riaditeľ príslušnej školy alebo školského zariadenia s právnou subjektivitou alebo zriaďovateľ v prípade školy alebo školského zariadenia bez právnej subjektivity.

Čl. 7

Záverečné ustanovenia

1. Zrušuje sa Všeobecne záväzné nariadenie Mesta Dolný Kubín č. 3/2022 o výške príspevku zákonného zástupcu dieťaťa/žiaka na čiastočnú úhradu nákladov na vzdelávanie detí v materskej škole, žiakov v základnej umeleckej škole a na činnosť školských zariadení v zriaďovateľskej pôsobnosti mesta, schválené uznesením Mestského zastupiteľstva Mesta Dolný Kubín č. 21/2022 zo dňa 13.04.2022.
2. Toto VZN nadobúda účinnosť dňa 01.01.2023.

V Dolnom Kubíne 15.12.2022

Ing. Ján Prílepok

primátor Mesta Dolný Kubín

1. § 7a ods. 5 zákona č. 597/2003 Z.z. o financovaní základných škôl, stredných škôl a školských zariadení v znení neskorších predpisov [↑](#footnote-ref-1)
2. § 7a ods. 5 zákona č. 597/2003 Z.z. o financovaní základných škôl, stredných škôl a školských zariadení v znení neskorších predpisov [↑](#footnote-ref-2)
3. § 4 zákona č. 544/2010 Z.z. o dotáciách v pôsobnosti MPSVaR Slovenskej republiky v znení neskorších predpisov [↑](#footnote-ref-3)